haarverlies | Health24
Posted by: bekommerd | 2010/05/18
hi- ek is 34 jaar oud en ek verloor onsettend baie hare in die laaste jaar. Dit is nou al so, dat jy my kopvel kan sien. Ek kry ook gedurig - ''n puisie tipe uitslag op my kopvel. Is dit moontlik die probleem? Asb help!!!
Die uitslag op jou kop kan van 'n swam of bakterie wees, so as dit regtig erg is of 'n groot area van die kopvel betrek dink ek jy moet 'n dermatoloog daarvoor sien. Ek weet nie of jy manlik of vroulik is nie - wisselende hormoonvlakke (lae estrogeen, lae skildklierhormoon), spanning, ystertekort en onlangse siekte kan hare laat uitval in beide, en hoë androgeen vlakke in mans kan natuurlik gewone blesheid veroorsaak. Ek stel voor dat jy by 'n dokter uitkom vir bloedtoetse van hormone en ystervlakke sodat die oorsaak bepaal kan word en behandel kan word.
Jy kan intussen'n goeie multivitamien soos Nu-hair gebruik en botteltjie Bergamot essence (van Lennon) in jou shampoo bottel gooi.